google/wiki40b huggingface dataset:
Fontpédrouse

Fontpédrouse merupakan sebuah komun di jabatan Pyrénées-Orientales di selatan Perancis.
Sritharanee Subramaniam

Sritharanee Subramaniam pernah menang Hadiah Cerpen DBP 2000. Beliau lahir di Tapah, Perak dan kini menetap di Kulim, Kedah. Guru ini telah menamatkan pengajian Ijazah Sarjana Muda dan Diploma Pendidikan di Universiti Kebangsaan Malaysia. Seterusnya mengikuti pengajian Ijazah Sarjana di Universiti Sains Malaysia. Cerpen beliau turut termuat dalam antologi Vanakam.
Z

Bentuk-bentuk Z

Bentuk lainan glif Z yang berasal dari mukataip Goth dan Blackletter Moden Awal ialah "z berekor". Bentuk huruf z berekor ini bergabung dengan bentuk huruf s panjang, menjadi huruf kembar ß dalam ejaan bahasa Jerman.
Satu bentuk z berekor iaitu Ezh, diterima guna dalam IPA sebagai tanda konsonan frikatif belakang gusi bersuara (IPA: [Ʒ]).

Penggunaan

Dalam bahasa Melayu, huruf "z" berbunyi konsonan frikatif alveolar bersuara yang terdapat dalam kata-kata pinjaman bahasa Arab, Parsi dan Eropah; misalnya: "ziarah", "zapin" dan "zoo", begitu juga dengan bahasa Inggeris seperti dalam perkataan "zip", "realize" dan sebagainya. Adakalanya dalam bahasa Inggeris, "z" membawa bunyi frikatif belakang gusi bersuara (IPA: [Ʒ]) seperti dalam perkataan "azure".
Dalam bahasa Itali, huruf Z menandakan dua fonem iaitu /ts/ dan /dz/; dalam bahasa Jerman, huruf Z membawa /ts/; dalam bahasa Sepanyol Castellano pula /θ/ (iaitu th dalam thing Inggeris), tetapi dalam loghat-loghat lain (Amerika Latin, Andalusia) bunyinya /s/.
Dalam sistem pinyin bahasa Mandarin "z" disebut [ts]. Dalam perumian bahasa Jepun pula, huruf z menandakan bunyi [z] dan [dz].
Sistem IPA memakai simbol [z] untuk konsonan frikatif alveolar bersuara. Dalam bahasa Inggeris, sesetengah kegunaan huruf S disebut /z/, seperti dalam perkataan "closed", ""
Susukan, Tirtayasa

Poskod

Poskod yang digunakan di Susukan adalah 42193. Terdapat 14 buah desa di dalam daerah kecamatan Tirtayasa.
Kampung Teroi, Sungai Petani

Poskod

Poskod yang digunakan di Kampung Teroi, Sungai Petani, Kedah adalah 08000.
Mohamed Mahmood Alessa

Mohamed Mahmood Alessa merupakan rakyat Amaerika Syarikat keturunan Palestin.Dia tinggal bersama keluarganya di North Bergen, New Jersey berhampiran New York. Dia dan rakannya didakwa di mahkamah persekutuan di Newark, New York atas kesalahan menjadi pengganas.
Semasa ala persekolahan, Aleesa mengikuti persekolahan di Bergen County Community College secara normal dan bapanya merupakan jiran yang baik. Rumah itu disewa daripada Hemant Shah.

Tuduhan pengganas

Mohamed Mahmood Alessa (21) dan rakannya Carlos Eduardo Almonte (23) ditahan di Lapangan Terbang Antarabangsa John F. Kennedy, New York kerana hendak menyertai kumpulan jihad Al-Shabab di Somalia. Al Shabab ada hubungan dengan Al Qaeda. Mereka pergi Mesir terlebih dahulu sebelum menuju ke Somalia. Sasaran ialah pasukan tentera Amerika di Somalia. Somalia terletak di hujung tanduk Afrika mempunyai 10 juta penduduk. Sejak berdekad, negara ini tidak stabil kerana pergaduhan antara puak . Segelintir darinya menjadikan kapal asing yang melalui Laut Merah dan Lautan Hindi sebagai tebusan dan sumber kewangan. Terdapat komuniti diaspora Somalia di Minnesota.
Pada Februari 2007 mereka berdxsama-sama pergi ke Jordan dan menyusup ke Iraq dan berpatah balik. Mereka menyimpan beberapa ribu dolar, mendapat latihan taktikal dan telah menggunakan latihan padang paintball untuk menguji kekuatan fizikal. Mereka mengurangkan berat badan, mendaki bukit di kawasan salji di taman awam, berpakaian ala tentera dan botol air tentera, bermain permainan viodea dan menonton video pengganas. Mereka telah mnyalurkan wanh 4,000 dollar pada April dan 4,100 pada Jun 2010.
Sekembali dari luar negara, mereka akan melakukan jenayah di AS pula sebagaimana Najibullah Zazi dan Faisal Shahzad. Ahli psikiatri, Major Nidal Malik Hasan telah menembak rambang 13 orang sehingga mati di Fort Hood Texas pada 5 November 2009. Mereka mendapat inspirasi dan latihan melalui internet daripada Adam Gadahn dan Anwar al-Awlaki. Insiden cubaan serangan bom di Times Square dan serangan penerbangan semasa kari Krismas juga menjadi sumber ilham mereka.
Sejak 2006, aktiviti mereka disiasat termasuk perbualan antara kedua-dua mereka.FBI menemubual keluarga Alessa dan memeriksa komputer miliknya. Pada 29 November 2009 perbualan antara Alessa dan Almonte dirakam. Selagi darah tidak tumpah mereka akan puas hati.Kami mahu dunia tahu siapa pejuang jihad dan perang suci terhadap Amerika Syarikat. Setakat ini mereka tidak merancang untuk menyerang manamanan kawasan New York-New Jersey.
Carlos Eduardo Almonte berasal dari Almonte, Elmwood Park, New Jersey. Almonte lahir di Republik Dominica dan menjadi pemegang kerakyatan Amerika.
Salin bulu dan kulit

Dalam biologi, salin kulit atau salin bulu, atau untuk sesetengah spesies, ekdisis, ialah cara yang melibatkan seekor haiwan secara rutin menanggalkan sebahagian badannya (kerap tetapi tidak selalu lapisan luar atau luaran), sama ada pada masa tertentu tahun, atau pada titik tertentu dalam kitaran hidupnya.
Hospital Dr. Cipto Mangunkusumo

Hospital Dr. Cipto Mangunkusumo (bahasa Indonesia: Rumah Sakit Dr. Cipto Mangunkusumo, biasanya disingkatkan dengan sebutan RSCM) adalah sebuah hospital milik kerajaan Indonesia yang terletak di Jakarta Pusat, Indonesia. Selain menjadi hospital pemerintah RSCM juga berfungsi sebagai hospital pendidikan, salah satunya juga bertindak sebagai Fakulti Kedoktoran Universiti Indonesia.
Nama rumah sakit (hospital) ini diambil dari nama Dr. Tjipto Mangoenkoesoemo, seorang tokoh perjuangan Indonesia pada masa pemerintahan kolonial.
Di RSCM ribuan doktor dan tenaga kerja perubatan bersama-sama melayani ribuan pesakit dari seluruh Indonesia. RSCM merupakan pusat rujukan nasional hospital kerajaan dan merupakan tempat pendidikan doktor umum, doktor pakar I dan subpakar, jururawat serta tenaga kesihatan yang lain.
Pada tahun 2009, setelah membangunkan pusat rawatan baru iaitu Gedung A (Sayap Awam), RSCM juga turut membangunkan Gedung Rawatan Antarabangsa (Sayap Antarabangsa).
Kampung Kubang Panjang, Teriang

Poskod

Poskod yang digunakan di Kampung Kubang Panjang, Teriang, Pahang ialah 28350.
Kuda padi

Kuda padi merupakan kuda yang kecil (Equus ferus caballus). Bergantung pada konteksnya, kuda padi boleh merupakan kuda yang berada di bawah ketinggian bonggol yang tertentu, ataupun kuda kecil dengan bentuk badan dan pembawaan yang tertentu. Kuda padi terdiri daripada banyak baka. Berbanding dengan kuda-kuda lain, kuda padi selalu mempunyai bulu surai, ekor dan badan yang lebih lebat, serta kaki yang lebih kecil, laras badan yang lebih lebar, tulang yang lebih berat, leher yang lebih tebal, dan kepala yang lebih pendek dengan dahi yang lebih luas.
Nenek moyang bagi kebanyakan kuda padi masa kini tumbuh dengan begitu kecil kerana hidup di pinggiran habitat yang boleh didiami kuda. Kuda-kuda yang lebih kecil ini dibela jinak lalu diternak untuk pelbagai kegunaan di seluruh hemisfera utara Bumi. Kuda padi selama ini digunakan untuk menarik kereta serta mengangkut barang, sebagai tunggangan kanak-kanak, tunggangan riadah, dan akhirnya untuk kegunaan sukan dan pertunjukan. Sewaktu Revolusi Perindustrian, terutamanya di Great Britain, kuda padi digunakan secara meluas untuk mengangkut arang dari lombong.
Umumnya, kuda padi dianggap pintar dan mesra, tetapi kadang-kadang juga disifatkan sebagai degil atau licik. Kuda padi yang terlatih rapi sesuai ditunggang oleh kanak-kanak yang belajar menunggang. Kuda padi yang lebih besar boleh ditunggang oleh orang dewasa, kerana kuda padi itu agak kuat walau begitu kecil. Dalam takrifan rasmi masa kini, kuda padi merupakan kuda yang berukuran kurang daripada 14.2 tangan (58 inci, 147 cm) tingginya setakat bonggol, tetapi ada yang mengenakan had tinggi yang ketat dari 14 tangan (56 inci, 142 cm) ke dekat 14.3 tangan (59 inci, 150 cm). Malah sesetengah baka menggolongkan kuda itu sebagai kuda biasa atau kuda padi berasaskan pedigri dan fenotipnya tanpa mengira berapa tingginya.
Ronel

Ronel ialah sebuah komun yang terletak di komun Tarn di selatan Perancis.
Orbit geosegerak

Orbit geosegerak (kadang-kadang disingkat GSO) ialah orbit sekitar Bumi bagi sesebuah satelit dengan tempoh orbit yang sepadan dengan putaran bumi pada paksinya, yang mengambil masa satu hari ikut bintang (kira-kira 23 jam, 56 minit, dan 4 saat). Penyegerakan putaran dan tempoh orbit bermakna bahawa, untuk seseorang pemerhati di permukaan Bumi, objek dalam orbit geosegerak kembali ke kedudukan yang sama di langit selepas tempoh satu hari ikut bintang. Sepanjang hari, kedudukan objek di langit mengesan laluan, biasanya dalam bentuk angka 8, yang ciri-cirinya tepat bergantung kepada kecenderungan dan kesipian orbit. Satelit biasanya dilancarkan di arah timur. Orbit geosegerak yang membulat berada 35,786 km (22,236 bt) di atas permukaan Bumi. Mereka yang berada lebih dekat dengan Bumi mengorbit lebih cepat daripada Bumi berputar, jadi dari Bumi, mereka kelihatan bergerak ke arah timur manakala mereka yang mengorbit melampaui jarak geosegerak kelihatan bergerak ke arah barat. 
Kes-kes khas orbit geosinkron ialah orbit geopegun, yang merupakan orbit geosegerak yang membulat di satah khatulistiwa bumi (iaitu, di atas Khatulistiwa). Sesebuah satelit dalam orbit geopegun kelihatan pegun, selalunya pada titik yang sama di langit, bagi pemerhati ia berada di permukaan. Secara umum atau kurang tepat, istilah geosegerak boleh digunakan untuk membawa maksud geopegun. Secara khusus, orbit bumi geosegerak (GEO) mungkin sinonim bagi orbit khatulistiwa geosegerak, atau orbit Bumi geopegun. Satelit komunikasi sering memberikan geopegun atau hampir dengan orbit geopegun supaya antena satelit yang berkomunikasi dengan mereka tidak perlu bergerak, tetapi dapat ditunjuk secara tetap di lokasi tetap di langit di mana satelit kelihatan. 
Orbit separa segerak mempunyai tempoh orbit setengah hari ikut bintang (iaitu, 11 jam dan 58 minit). Relatif terhadap permukaan Bumi, ia mempunyai dua kali tempoh ini dan oleh itu muncul untuk mengelilingi Bumi sekali bagi setiap hari. Contoh-contohnya termasuklah orbit Molniya dan orbit-orbit satelit dalam Sistem Kedudukan Sejagat.
Lipno, Poland

Lipno merupakan sebuah bandaraya yang terletak di daerah Kuyavian-Pomeranian, Poland.
Kereta kebal Type 74

Pembangunan

Pembangunan k ereta kebal Type 74 bermula pada awal tahun 1960-an sebagai kereta kebal tempur utama baru bagi menggantikan kereta kebal Type 61 (yang sedang dikeluarkan dari perkhidmatan aktif). Ia bermula pada awal 1960-an dengan prototaip pertama disiapkan pada tahun 1969. Ini diikuti dengan sejumlah prototaip lanjut dengan pengeluaran pertama kereta kebal Type 74 disiapkan pada tahun 1975.
Pengeluaran kereta kebal Type 74 telah ditamatkan selepas 870 buah telah dibina. Ia diikuti dengan pengeluaran kereta kebal Type 90 (qv) yang dilengkapi dengan meriam 120mm yang turut direka dan dibina oleh Industri Berat Mitsubishi.

Tatarajah

Tatarajahnya adalah konventional dengan pemandu duduk di hadapan sebelah kiri, turet di tengah dan transmisi di belakang. Komander dan jurumeriam duduk di sebelah kanan turet, pemuat di sebelah kiri. Kupola komander menonjol dari aras atap bagi memberikan pemandangan sekeliling.
Meriam 105mm yang digunakan merupakan meriam model L7 British, yang dihasilkan di bawah lessen di Jepun, yang dongakan berkuasa dari -6° hingga +12° (-12° to +15° dengan sistem gantungan). Pemandu boleh menyesuaikan sistem gantungan bagi menyelaras dengan jenis muka bumi, dongakan hadapan atau belakang, atau olengan kereta kebal sisi-ke sisi.
Satu mesingan 7.62mm dipasang sejajar dengan persenjataan utama dan satu mesingan 12.7mm M2 HB dipasang pada bahagian atas turet bagi pertahanan udara. Sesetengah kereta kebal turut dipaang dengan bilah jentolak.

Variasi

Kenderaan kembalik berperisai Type 78 dan sistem anti pesawat gerak sendiri 35mmberkembar Type 87.

TATUS

Pengeluaran tamat. Berkidmat dengan Pasukan Pertahanan Diri Darat Jepun sahaja.

Pengilang

Industri Berat Mitsubishi, Tokyo, Jepun. 52
Ingeborg Feustel

Ingeborg Feustel (lahir Ingeborg Baumann: 1 Januari tahun 1926 - 23 November 1998) adalah seorang penulis buku Jerman untuk kanak-kanak. Dia juga menulis skrip untuk radio dan drama televisyen kanak-kanak . Sehingga tahun 1989, bandar kecil di mana dia tinggal dan bekerja di Republik Demokratik Jerman (Jerman Timur), tetapi bahkan sebelum penyatuan dia diketahui bekerja di kedua bahagian sempadan jerman.
Kuchanur

Demografik 2001

Menurut bancian India pada tahun 2001, Kuchanur memiliki bilangan penduduk seramai 6,118. Dari jumlah tersebut, kaum lelaki membentuk 49% dari jumlah keseluruhan populasi dan wanita seramai 51%.

Pendidikan 2001

Menurut bancian India pada tahun 2001 Kuchanur memiliki kadar pendidikan (kebolehan membaca) 59%, di bawah kadar purata kebangsaan 59.5%; dengan 58% lelaki dan 42% wanita mampu membaca. 11% dari populasi berusia di bawah 6 tahun. (2001)
Neuilly-le-Brignon

Neuilly-le-Brignon ialah komun di jabatan Indre-et-Loire di Perancis.
Simpang Empat, Perak

Simpang Empat atau Simpang Ampat merupakan sebuah pekan yang terletak di Perak, Malaysia.
Kalisari, Losari

Poskod

Poskod yang digunakan di Kalisari adalah 45192. Terdapat buah desa di dalam daerah kecamatan Losari.
Silla Akhir

Nama

Sejarawan Korea moden mula mengkritik pandangan tradisional tentang Silla Bersatu sebagai penyatuan Korea. Mengikut perspektif ini, Goryeo dianggap penyatuan pertama Korea, memandangkan Balhae masih wujud setelah penubuhan "Silla Bersatu", walaupun menduduki wilayah utara semenanjung Korea.

Penyatuan

Pada 660, Raja Munmu mengarahkan tenteranya untuk menyerang Baekje. Jeneral Kim Yu-shin, dibantu oleh pasukan Tang, mengalahkan Jeneral Gyebaek dan menakluk Baekje. Pada tahun 661, dia berpindah ke Goguryeo tetapi ditolak. Raja Munmu adalah penguasa pertama yang pernah melihat selatan Semenanjung Korea sebagai satu entiti politik selepas kejatuhan Gojoseon. Oleh itu, kerajaan Silla pasca 668 sering disebut sebagai Silla Bersatu. Silla Bersatu berlangsung selama 267 tahun sehingga, di bawah Raja Gyeongsun, jatuh kepada Goryeo pada tahun 935.

Budaya

Silla Akhir menjalankan mewarisi kekuatan maritim Baekje, yang bertindak seperti Phoenicia di Asia Timur abad pertengahan, dan pada abad ke-8 dan ke-9 mendominasi lautan Asia Timur dan perdagangan antara China, Korea dan Jepun, terutama sekali pada zaman Jang Bogo; selain itu, masyarakat Silla membuat komuniti di luar negeri di Semenanjung Shandong dan di muara Sungai Yangtze.
Silla Akhir adalah zaman kegemilangan seni dan budaya, seperti yang dibuktikan oleh Hwangnyongsa, Seokguram, dan Loceng Emille. Buddhisme berkembang pada masa ini, dan banyak orang Korea beragama Buddha mendapat perhatian besar di kalangan China Buddha dan menyumbang kepada Buddhisme Cina, termasuk: Woncheuk, Wonhyo, Uisang, Musang, dan  Kim Gyo-gak, seorang putera Silla yang pengaruhnya menjadikan Gunung Jiuhua salah satu dari Empat Pergunungan Suci Buddhisme China.
Silla Bersatu dan Tang mengekalkan hubungan rapat. Ini terbukti dengan pengimportan budaya Cina yang berterusan. Ramai sami Korea pergi ke China untuk belajar tentang Buddhisme. Sami Hyech'o pergi ke India untuk mempelajari Buddhisme dan menulis catatan mengenai perjalanannya. Mazhab baru agama Buddha diperkenalkan oleh para sami yang telah belajar di luar negara.
Silla Bersatu membuat bancian saiz dan populasi semua bandar, serta kuda, lembu dan produk khas dan mencatat data tersebut dalam Minjeongmunseo (민정문서). Pelaporan itu dilakukan oleh pemimpin setiap bandar.
Kolej Konfusian kebangsaan ditubuhkan pada tahun 682 dan sekitar 750 ia dinamakan semula sebagai Universiti Konfusian Kebangsaan. Universiti ini terhad kepada golongan bangsawan elit.
The Fame Monster

The Fame Monster merupakan keluaran semula bagi album penyanyi Amerika Syarikat, Lady Gaga sebelumnya iaitu album The Fame (2008).
Muzium Geologi

Sejarah

Muzium Geologi ditubuhkan pada tahun 1957 bagi menyimpan spesimen-spesimen rujukan hasil kajian geologi yang dijalankan oleh pihak jabatan yang pada dahulunya dikenali dengan nama Jabatan Penyiasatan Kajibumi. Hasil proses naik taraf yang dijalankan pada tahun 2009, muzium geologi kini berwajah baru dengan menempatkan hampir 700 spesimen batuan berserta hasil kajian Jabatan Mineral dan Geosains Malaysia. Muzium bertaraf lima bintang ini kerap kali menjadi pusat rujukan para peminat batuan berharga (semi precious stone) dan para pengkaji khasnya ahli-ahli geologi dari segenap pelosok dunia.  
Selain hasil pameran yang menarik, seni bina bangunan era kolonial yang didiami oleh muzium geologi ini turut menjadi perhatian dan tumpuan para pelancong ke negeri Perak. Bangunan yang dibina sekitar tahun 1956 ini turut menempatkan pusat operasi Jabatan Mineral dan Geosains Malaysia (Bahagian Perkhidmatan Teknikal, JMG) iaitu antara jabatan tertua yang ditubuhkan semenjak zaman pemerintahan British di Malaya. Perak.

Pembukaan rasmi

Pembukaan muzium geologi, Ipoh ini telah disempurnakan oleh Datuk Douglas Uggah Embas, Menteri Sumber Asli dan Alam Sekitar Malaysia pada 1 November 2011.

Maklumat lanjut

Untuk sebarang maklumat lanjut sila hubungi
Muzium Geologi,
Jabatan Mineral dan Geosains Malaysia,
Jalan Sultan Azlan Shah,
31400 Ipoh, Perak.
No. Tel : +605-5406000 (En. Chin dan Tn. Hj. Mohd Zaidi)
Pencapahan genetik

Pencapahan genetik ialah proses yang melibatkan dua atau lebih populasi spesies leluhur mengumpulkan perubahan genetik berasingan (mutasi) melalui masa, kerap selepas populasi menjadi terasing secara pembiakan untuk satu tempoh masa. Dalam sesetengah kes, subpopulasi yang hidup dalam persekitaran periferal berbeza secara ekologi boleh menunjukkan pencapahan genetik daripada lebihan populasi, terutamanya apabila julat populasi sangat besar (lihat penspesiesan parapatrik). Perbezaan genetik antara populasi terpisah boleh melibatkan mutasi senyap (yang tidak mempunyai kesan terhadap fenotip) atau memberikan kebangkitan kepada perubahan morfologi dan/atau fisiologi ketara.
Pencapahan genetik akan sentiasa menemani pengasingan pembiakbakaan, sama ada kerana adaptasi novel melalui pemilihan dan/atau kerana aliran genetik, dan merupakan penspesiesan bawah mekanisme utama.
Kawasan Jalan Menteri Besar

Pentadbiran

Dari segi pentadbiran, Kawasan Jalan Menteri Besar terletak dalam Mukim Berakas 'A'. Mukim Berakas 'A' merupakan salah satu dari 38 mukim yang terdapat di Brunei. Mukim Berakas 'A' pula dari segi pentadbiran terletak dalam Daerah Brunei Muara, Brunei.
Gryfów Śląski

Gryfów Śląski merupakan sebuah bandaraya yang terletak di daerah Lower Silesian, Poland.
Gigi

Gigi (tulisan Jawi : ݢيݢي) merupakan struktur putih kecil yang terdapat di dalam mulut manusia dan juga haiwan vertebrat. Gigi digunakan untuk mengoyak, mengikis, memotong dan mengunyah makanan. Sesetengah haiwan, terutamanya karnivor, juga menggunakan gigi untuk memburu atau mempertahankan diri. Akar gigi diselaputi oleh gusi.

Plak dan kalkulus

Plak merupakan lapisan nipis dan melekit mengandungi bakteria yang sentiasa terbentuk di dalam mulut. Ia lembut dan mudah dihilangkan dengan memberus gigi atau flos. Selepas makan, sisa makanan akan ditukarkan menjadi plak melalui tindakan penguraian bakteria. Jika dibiarkan, plak ini akan menebal dan bakteria akan membiak. Jika ia tidak dibersihkan dalam masa 24 jam, plak ini akan mula mengeras disebabkan enapan garam kalsium dari air liur dan membentuk kalkulus, ataupun tartar. Struktur enapan yang keras dan melekat kuat ini hanya dapat disingkirkan melalui pembersihan gigi oleh doktor iaitu "pengikisan".

Penyakit periodontal

Penyebab utama bagi penyakit periodontal ialah pengumpulan plak bakteria. Apabila plak terbentuk di sepanjang permukaan gusi, ia akan menyebabkan gusi membengkak dan mudah berdarah. Ini dikenali sebagai gingivitis. Jika plak ini tidak disingkirkan, toksin akan menyebabkan gusi lekang dari gigi dan membentuk lekuk di antara gigi dan gusi. Jangkitan di bahagian ini akan memusnahkan gentian yang memegang gigi di tempatnya. Tulang penyokong gigi juga akan rosak. Keadaan ini dikenali sebagai periodontitis.

Karies gigi

Karies gigi merupakan penyakit disebabkan mikrob yang memusnahkan gigi. Ia menjejaskan tisu-tisu gigi yang keras (enamel). Sesetengah bakteria plak akan menghasilkan asid dari karbohidrat; asid ini akan melarutkan enamel gigi dan membentuk lesi karies yang akhirnya memusnahkan gigi jika tidak dirawat.
Kipas abis

Kipas abis (B.I.: Abyssal fans), juga dikenali sebagai kipas laut dalam, delta bawah air, dan kipas dasar laut, adalah struktur geologi bawah air yang berkaitan dengan pemendapan sedimen berskala besar dan dibentuk oleh arus kekeruhan. Ia boleh dianggap sebagai versi di bawah air bagi kipas aluvium dan boleh berubah-ubah secara mendadak dari segi saiz, dengan lebar dari beberapa kilometer ke beberapa ribu kilometer (see Kipas Benggala).

Pembentukan

Kipas abis (atau dasar laut) terbentuk daripada arus kekeruhan.
Arus kekeruhan bermula apabila sesuatu, contohnya gempa bumi (atau hanya ketidakstabilan sedimen yang baru mendap yang sedia ada), menyebabkan sedimen ditolak ketepi melepasi pinggir pelantar benua dan ke bawah cerun benua, mewujudkan runtuhan tanah di dasar laut. Campuran tebal lumpur dan pasir memecut ke arah kaki cerun sehingga tahap kecerunan menjadi landai dan arus kekeruhan menjadi perlahan. Arus yang memperlahan mempunyai keupayaan yang berkurangan untuk mengangkut sedimen dan pemendapan butiran kasar bermula, mewujudkan kipas dasar laut. Arus berterusan menjadi perlahan kerana ia bergerak ke arah kenaikan benua sehingga ia mencapai bahagian aras dasar lautan. Hasil akhir iniadalah satu siri sedimen berperingkat yang terdiri daripada pasir, keladak dan lumpur dan mereka dikenali sebagai turbidit, seperti yang dinyatakan oleh jujukan Bouma.
Pilihan raya umum Turki 2015

Latar belakang

Parti Keadilan dan Pembangunan Parti (AKP) mahu memerintah bagi penggal ke-4. Ketuanya, Ahmet Davutoglu memohon kekal sebagai Perdana Menteri Turki setelah ambil alih daripada Recep Tayyip Erdoğan pada bulan Ogos 2014. Matlamatnya agar AKP memenangi lebih daripada 330 kerusi agar dapat menghantar referendum perubahan perlembagaan.
Parti Republikan Rakyat (CHP) dibantu oleh parti-parti kecil .Pemimpin CHP Kemal Kılıçdaroğlu mensasarkan 35% undi untuk dapat membentuk kerajaan baru.

Isu-isu dan perkembangan

Isu-isu utama ialah penyelesaian pemberontak pemisah Kurdish di sempadan Turki-Iraq, pengaruh Gerakan Gulen dalam sistem politik dan undang-undang Turki, kelembapan ekonomi dan juga polarisasi politik yang semakin meningkat .Pembunuhan Özgecan Aslan dan Bencana Soma 2014 Soma, isu wanita dan hak-hak pekerja.Hak-hak minoriti Kurdish Turki dan minoriti Alevi .Menjelang pilihan raya, Presiden Recep Tayyip Erdogan turut mengadakan perhimpunan kontroversi, di mana beliau secara terbuka mencadangkan sistem presiden yang berkuasa penuh berbanding sistem parlimen.
Pilihan raya umum 2015 adalah pilihan raya umum pertama yang diadakan selepas Protes anti-kerajaan Gezi Park pada tahun 2013 dan juga yang pertama sejak skandal rasuah kerajaan 2013 di mana ramai ahli politik AKP. Dasar luar AKP iaitu Perang Saudara Syria dan Kebangkitan Negara Islam Iraq dan Levant. Pada akhir 2014, pengepungan bandar Isil menyebabkan rusuhan maut di tenggara Turki, dengan ramai rakyat Kurdish membantah ketiadaan tindakan kerajaan Turki. Ini menyebabkan kerajaan meluluskan rang undang-undang kontroversi 'Keselamatan Dalam Negeri' yang memberikan kuasa yang besar kepada pasukan polis.Ramai ahli politik pembangkang dan Kesatuan Eropah menuduh AKP meletakkan Turki di bawah ' undang-undang tentera dan menjadikan negara ini menjadi negara polis . Rekod hak asasi manusia Turki menurun , penapisan media dan internet dan autoritarian kerajaan AKP mendominasi agenda dan kempen parti pembangkang. Tuduhan bahawa Pertubuhan Perisikan Kebangsaan Turki (MIT) telah dihantar ke Syria pada Januari 2014 sebenarnya membawa senjata juga menyebabkan tuduhan pengkhianatan yang tinggi dan jenayah perang yang dibuat terhadap kerajaan AKP.